lflage/wiki-talks huggingface dataset:
Vita:Licco Amar

message: Az öt mondatból négy azonos a forrás szövegével. Nem teljesen copy-paste, de majdnem. --Trevor vita 2011. június 17., 10:47 (CEST)
Esetleg írj a szócikk írójának... - RepliCarter  Hagyj üzenetet 2011. június 24., 18:45 (CEST)
thread_title:  másolmány
Vita:Vértesalja

message: A cikk azt írja, hogy a Vértesalját másképpen Bársonyosnak hívják, és a Kisalföld keleti részén van, oké. Az infobox meg azt írja, hogy települései közé tartozik Bicske meg Vértesacsa, többek között. Főleg ez utóbbi mióta van a Kisalföld keleti részén? Értem én, hogy a Vértesalja-kistérségnek ezek a települései vannak, csakhogy ezek délre fekszenek a Vértestől, a Bársonyos meg északra van. Mi a megoldás? Mert ez így megtévesztő és megkavar még engem is, hát még az olvasót... - Tündi vita 2012. február 5., 20:06 (CET)
Hát ez nyilván a Vértesalja kistérség és a Vértesalja földrajzi név keveredése. Nem probléma egy cikkben kezelni a kettőt (szerintem), csak akkor ki kell fejteni, hogy melyik micsoda és melyik szakaszban miről van szó. – LApankuš 2012. február 5., 20:13 (CET)
No igen, de az infoboxban nem tudod különvenni a kettőt, tehát ott már megtévesztő, hibás. Ugyanis Vértesalján, mint földrajzi helyen más települések vannak, mint a kistérségben. Szerintem két külön cikk kellene. - Tündi vita 2012. február 5., 21:24 (CET)
Ha van legalább csonkravaló a kistérségből (a településlista még nem egészen az), akkor nyilván szét lehet bontani. – LApankuš 2012. február 5., 21:32 (CET)
Szerintem is nagyon zavaró, eltartott vagy 10 percig, míg megértettem, hogy miért van ez egyáltalán. Mindenképp szét kéne szedni, és egy egyértelműsítő lappal összefogni és elmagyarázni.– 84.236.26.26 (vita) 2019. május 12., 15:44 (CEST)
thread_title:  Hol van?
Vita:Upponyi-hegység

message: „Keleti része az óidei alaphegységet a miocénből származó homok, agyag és kavics, illetve szintén miocén korú, de vulkáni eredetű andezit agglomerátum” --Villanueva vita 2015. november 1., 19:18 (CET)
thread_title:  Zavaros mondat
Vita:Nógrádi-medence

message: Nekem úgy tűnik, a kistáj és a valódi medence egymástól eltérő területű. Ha igen, szerintem, jó lenne ezt beleírni a szócikkbe.
A képen a kistáj, a szövegben pedig nem. kmm...v 2018. február 9., 17:18 (CET)
thread_title:  Kistáj, domborzati egység
Vita:Nyírség

message: A Futóhomokos terület című kép Grönlandon készült, hasonló táj Magyarországon/Nyírségben nincsen.
Szerintem a kép a nyírségi futóhomokos terület illusztrálására nem alkalmas.
--Kalyob vita 2011. október 20., 23:10 (CEST)
replies: text: Megoldva.
thread_title:  Futóhomok 

message: "A Nyírség rétegsoraiban található agyag, több téglagyár is létesült emiatt a térségben, például Fehérgyarmaton, Tiszabercelen és a nyugat-nyírségi Tiszavasváriban."
Szép-szép, csakhogy a három említett település közül egyik sem a Nyírségben található.
--92.249.146.114 (vita) 2015. július 12., 14:41 (CEST)
thread_title:  Téglagyár
Vita:Foucault-inga

message: Az ország első távolsági(!) telefonbeszélgetése Sopron és Pinnye között zajlott 1877-ben. Megvalósítója Salamin Leó, a soproni állami főreáliskola (a mai Széchenyi István Gimnázium) akkori igazgatója (és természettan tanára) volt. Forrás:  20. oldal (az eredeti dokumentum 18. oldala). Fizped vita 2011. november 22., 20:51 (CET) (Bocs, lemaradt az aláírásom, pótoltam.)
Egyedül?? Ki volt a vonal másik végén? misibacsi*üzenet 2011. november 20., 23:07 (CET)
replies: text: :Kedves Misibacsi! Természetesn volt valaki a vonal másik végén is, sőt mindkét végén valószínűleg többen is voltak. (Már csak az újdonság miatt is.) A lényeg azonban, hogy a használt telefonkészülékeket Salamin Leó készítette. Vezetékként a már meglévő távíróvonalat használták. A legfontosabb azonban ebben a szócikkben, hogy nem az általam kifogásolt beszélgetés volt az első. (De díjazom a humorod.) Fizped vita 2011. november 22., 20:51 (CET)
Elvesztettem a fonalat, hogy a az első telefonbeszélgetés hogy jön a Foucault-inga szócikkbe? misibacsi*üzenet 2011. november 22., 22:07 (CET)
thread_title:  Az ország első telefonbeszélgetése
Vita:Diószeg (Szlovákia)

message: A t. Szerkesztők szíves figyelmébe ajánlom a Diószeg szócikkhez kapcsolódó itt  https://www.origo.hu/gazdasag/20210219-mirelite-marka-fagyasztott-elelmiszer.html  található újságcikkben közölt, eredetileg a hazai élélmiszerfeldolgozó ipar egy sikerágazatáról szóló írást, mely a jelenleg Szlovákiához tartozó városka ipartörténetéhez kapcsolódóan szolgálhat érdekes/értékes adalékul.
Íme, a cikk vonatkozó részlete:  
"A MIRELITE a "Mezőgazdasági Ipari Részvénytársaság Elite Terméke" elnevezés kezdőbetűiből képzett mozaikszó. A felvidéki Diószegen épített hűtőipari gyár működése 1943-ban indult meg, de akkor a termékei még a Frigelite márkanevet viselték. A MIRELITE márkanév 
1945-TŐL JELENT MEG. 
Az 1943-as gyorsfagyasztó üzemben Dr. Török Gábor kutatásai és tervei alapján dolgoztak a fagyasztási technológiával, lehetővé téve a nagybani élelmiszerfagyasztást, mutatja be a márkanév alatti termékek értéktárba vételi kérelme. A háború után aztán a tulajdonosok a csepeli szabadkikötő területén folytatatták a munkát, ugyancsak Dr. Török Gábor vezetésével..." 
Röviden tehát a lényeg: a magyar hűtőipar, s benne az időközben világhírűvé vált MIRELITE története valahol a diószegi élelmiszeripari cégnél kezdődik.
Amennyiben a Szerkesztők szerint az újabb információ megér egy frissítést, kérem, szíveskedjenek adódó alkalommal bővíteni a történelmi Magyarországon található városkáról szóló leírást.
Budapest, 2023.02.06.
Üdvözlettel
UJVÁROSI Ferenc
ujvarosi.ferenc@freemail.hu 2A02:AB88:F09:6780:6DA0:3729:2C01:5F0F (vita) 2023. február 6., 11:36 (CET)
thread_title:  Kiegészítés a "Diószeg" szócikkhez.
Wikipédia-vita:Helyesírás/Szándékos eltérések az OH.-tól

message: A problémához lásd: Hszinpej szócikk.
A magyar Földrajzinév-bizottság a Kínai Köztársaság által elfogadott új New Taipei (Újtajpej) elnevezés  használatát nem támogatja a több városból étrehozott új város elnevezésére, továbbra is a  használatát javasolja.74/687. (2011.III.7.) FNB. Áf.; OTRS-jegy 2011061710006734
thread_title: New Taipei

message: A cikk címe azért lett Kámaszútra, mert Bennó szerint ez volt a helyes megoldás. Pedig még Peter Sherwood is elmondta a véleményét és a kötőjel mellett szavazott, de hát egy nyelvész számít ebben a kérdésben Bennónak? :) Én minden esetre meguntam a vitát és így hagytam:"okos enged szamár szenved" alapon.  Vadszederkecall me 2012. január 6., 05:40 (CET)
Mindenesetre kíváncsi lennék Sherwood indokaira. A káma mint előtag ugyanis annyit jelent, hogy szép. Ha tehát ezzel a szóval képződik egy összetétel, akkor vagy külön kell írni jelzős szerkezetként, vagy egyben, ha konkrét főnév lesz belőle. Kötőjellel semmiképp. Például a "szép juhászné" földrajzi névként "Szépjuhászné" lesz. LApankuš→ 2012. január 6., 12:42 (CET)
Csak most láttam meg ezt az "elegáns" oldalvágást itt MÁV-tól, azt felelném rá, ami P. Sherwoodnak nyilván egyértelmű, csak neked nem: az érvek számítanak elsősorban, nem az érv gazdájának kiléte. Arra a kérdésre, hogy milyen helyesírási szempont indokolná a kötőjelezést, nem válasz, hogy PS (vagy akárki) úgy írná. Érveket változatlanul szívesen látunk. Bennófogadó 2012. február 26., 11:51 (CET)
thread_title:  Káma-szútra 

thread_title:  Jegyzetek 

message: Majdnem beírtam a táblázatba, de rájöttem, hogy nem az OH.-tól térünk el, hanem az FNB határozatától, úgyhogy nem oda való. Lásd még: WP:KF. Ádám ✉ 2013. június 4., 23:20 (CEST)
Calcutta	Kalkutta	az OH. és az FNB 15. határozata szerint (és az elterjedt alak nyomán); szemben az FNB későbbi határozatával
thread_title:  Calcutta vs. [[Kalkutta]] 

message: A Magyar Államvasútak sem MÁV., az ELTE sem ELTE., stb. A stb. az "stb.", de az OH az OH, pont nélkül. Meg kéne már talán használni is azt a könyvet, nem csak ajnározni. - 
Lásd, amit a cikk vitalapjára írtam. Ne zavarjon, hogy a vasút többes számában rövidül az ú.  Ne zavarjon az se, hogy a hivatkozott munkában is szépen benne van, hogy a mozaikszó és a rövidítés nem ugyanaz. Mozaikszót tulajdonnevekből szoktunk csinálni, a MÁV is az. Az Osiris Helyesírás nemhogy nem tulajdonnév, de még csak nem is cím, hanem a Helyesírás című munka Osiris kiadóval egyértelműsített megnevezése. Ebből rövidítést lehet csinálni O.H. formában. Szóval tényleg olvasni kéne azt a könyvet, mielőtt önégetésbe fogunk egy helyesírási kérdésben. – LApankuš 2018. december 28., 12:12 (CET)
thread_title:  Nem "OH." hanem "OH"
Vita:Széchenyi István tér (Budapest)

message: Tekintve, hogy több városban is van nevezetes Széchenyi tér, és többről cikkünk is van, javaslom, hogy (a létező átirányítást megfordítva) ezt a cikket nevezzük át Széchenyi István tér (Budapest)-re. – Malatinszky vita 2011. június 17., 14:51 (CEST)
Biztos vagy benne, hogy a többi városokban lévő tereket is Széchenyi István térnek, nem pedig csak Széchenyi térnek hívják? Ádám ✉ 2011. június 17., 15:22 (CEST)
Nem vagyok biztos benne. Valószínűnek tartom, hogy ilyen is van, meg olyan is. Inkább arról van szó, hogy nem számít. Ami számít, az az, hogy ha valaki meglátja a Széchenyi István tér címet, akkor egyértelműen a budapesti volt Roosevelt tér jut-e eszébe, és tartok tőle, hogy nem. Én például, amikor megláttam a cikkedet a friss változtatások között, akkor az első gondolatom a meglepetés volt azon, hogy Pécs főteréről eddig nem volt cikkünk. – Malatinszky vita 2011. június 17., 15:50 (CEST)
ez nagyon tucatnév egy térnek, biztos, hogy minden második városban van (igaz, kérdés, hogy szükséges-e addig egyértelműsíteni, amíg a többinek nincs cikke, nincs kialakult álláspont ebben). Alensha 2011. június 17., 16:11 (CEST)
*Malatinszky: OK, átneveztem.
*Alensha: Végül is van már egyértelműsítő lap Széchenyi tér néven… Ádám ✉ 2011. június 17., 16:37 (CEST)
Köszönöm. Malatinszky vita 2011. június 17., 17:32 (CEST)
van amúgy olyan, hogy egy tér nevében csak a vezetéknév szerepel? én azt hittem, az csak a köznyelvi változat és a többi Széchenyi tér is valójában Széchenyi István tér. Alensha 2011. június 17., 18:04 (CEST)
thread_title:  Egyértelműsítés
Vita:Elektromos mező

message: Raktam be egy nagyon jó (és főleg gyönyörű) szimulációt a külső hivatkozások közé, amely ekvipotenciális vonalakkal, erővonalakkal, erőtérvektorokkal szemlélteti ponttöltésrendszerek erőterét. Az a baj, hogy ezek közül csak a térerősség és a töltés kapcsolata szerepel itt. Nagyon jó volna, ha valaki, aki ért hozzá becsempészné a térerősség és a potenciál kapcsolatát (E = - grad V). Akkor nemcsak az erők additivitására lehetne hivatkozni, hanem a potenciáléra is. Az utóbbi az átfogóbb elektrosztatikai cikkekből is hiányzik, amit furcsának tartok.
--TheBFG vita 2011. június 17., 15:41 (CEST)
thread_title:  Potenciál... 

message: Kissé átdolgoztam azt, ami megvolt, mert második olvasatra az volt az érzésem, hogy aki először találkozik ezekkel a dolgokkal, annak nem biztos, hogy világos: pontosan mi is az, ami állandó, és minek a függvényében tekinthető annak.
Most már beletettem mindent, amire nekem szükségem van ebben a közelítésben. Lehet bátran javítani, mert egyhamar nem nyúlok hozzá, ha egyáltalán hozzányúlok még. (Remélem, hogy azért nem húznak ki mindent a járőrök vagy mások, s így nem hiába töltöttem el vele ezt a szép szeles és borongós délelőttöt :) --TheBFG vita 2011. június 19., 12:13 (CEST)
thread_title:  Megembereltem magam
Vita:Hang Sơn Đoòng

message: Ezt a kifejezést tisztázná nekem valaki? A magyar nyelvben a "hegyi folyó barlang" azt jelenti, hogy olyan hegyi barlang, ami folyik, de gondolom nem erről van szó (hanem pl. hegyifolyó-barlangról), de vietnámi nyelvtudás nélkül inkább nem írnám át. -- Phoney vita 2011. augusztus 5., 20:39 (CEST)
thread_title:  "Hegyi folyó barlang"
Vita:Pintér Tibor (költő, 1954–2017)

message: Azon kívül, hogy rontott a cím, festőségéről egy árva szó sincs a cikkben. Mivel van már egy Pintér Tibor (költő)nk, el kéne dönteni, itt hogyan egyértelműsítsünk. --Pagonyfoxhole 2011. június 17., 19:10 (CEST)
Foglalkozás, születési évszám. --Hkoala  2011. június 17., 19:11 (CEST)
Pintér Tibor (költő, 1954)? --Pagonyfoxhole 2011. június 17., 19:13 (CEST)
Igen, a másik meg ugyanígy 1960-nal. A labdarúgóknál számos ilyen van. --Hkoala  2011. június 17., 19:15 (CEST)
replies: text: De hát ez egyértelmű, nem? Már korábban megállapodás született arról, hogy azonos nevű és foglalkozású személyeknél a születésük évszámával egyértelműsítünk másodlagosan. (Van aki ilyenkor nem élők esetén a halál évét is beteszi a címbe.) -- Joey  üzenj nekem 2011. június 17., 19:24 (CEST)
Akkor ráhagyom Karmelára, aki úgyis dolgozik most a cikken. --Pagonyfoxhole 2011. június 17., 19:16 (CEST)
Rendeztem, átneveztem, üzentem :)  Karmela posta 2011. június 17., 19:41 (CEST)
thread_title: Rontott cím

message: ::(átmásolva a  Szerkesztővita:Gombabor és a Szerkesztővita:Karmela lapokról.)  -- Karmela posta 2011. június 17., 23:34 (CEST)
Szívesen segít  a legtöbb régi szerkesztő, bár persze többnyire némi fontoskodás keretében csináljuk :)
Azt írod, hogy a cikket kiegészítendő további felhasználható anyagokat tudnál feltölteni.
Ha olyan anyagaid vannak, aminek a szerzői jogai fölött magad rendelkezhetsz, akkor az u. n. OTRS levelezésen keresztül teheted olyan licenc alá, ami a Wikipédiabeli feltöltéshez szükséges. Az oda írtakat az OTRS levelezői nem hozzák nyilvánosságra, de az eredményeként kiállítanak egy igazolást, hogy az illető anyag felhasználható a Wikipédiában.
Ezután következik a képek, miegyebek feltöltése.
A feltöltött anyagokra támaszkodva aztán tovább lehet bővíteni a cikket.
Ha nehézségeid lennének vagy segítségre van szükséged, akkor a Wikipédia:Kocsmafal (kezdőknek) nevű belső fórumon mindig akad, aki segít. 
Üdv,
 Karmela posta 2011. június 17., 22:52 (CEST)
Budapesten születtem, anyagaim a You Tube (YT)-on seedwine vagy vinegarwine csatornáin láthatók. A Dailymotionon szintén seedwine a név...
Nézd, a saját cuccunk nehézkességétől is eleget szenvedek, plusz sokat dolgozom. Nekem erre nincs időm... Ha adtok egy normális címet elküldök dolgokat, amik szerintem relevánsak velem kapcsolatban. Tudom én nem vagyok egy érdekes színművész etc. Ha kell, adj egy normál mail-címet, ha nem ez így marad... 
Üdv és kösz: PT
PT
Én ezt most nem tudom magamra vállalni. Átmásolom az ajánlatodat a cikk vitalapjára, lehet, hogy akad, aki felkarolja az ügyet.  Karmela posta 2011. június 17., 23:26 (CEST)
thread_title:  További anyagok
Vita:I. e. 13. század

message: * II. Ramszesz fáraó (I. e. 1304-1238) harcok a hettita birodalommal Szíria birtoklásáért, 1285 békekötés, a vitás területek felosztása. Abu-Szimbel-i sziklatemplom és a thébai Ramesszeum építése.
* I. Tukulti-Ninurta az első nagy asszír hódító.
* A zsidó nép első említése (I. e. 1230k), Merenptah fáraó feliratán. Exodus, a zsidóság betelepülése Kánaán-ba.
thread_title:  katlapról ide
Vita:Pavel Chekov

message: Ezt Anton Yelchin majdani szócikkébe tessék belehelyezni, azért is tettem ide félre és nem töröltem ki.
A Star Trek előtt: Tízéves kora körül kezdte a színészkedést, aztán David Duchovny gyerekkori énjét alakította az Így nőttem fel-ben (House of D), de igazából a 2007-es Alpha Dog-ban tűnt ki, ahol nagyon aranyos volt a bajkeverő fiúk által elrabolt kissrác szerepében. Még ebben az évben kapott egy főszerepet is a Charlie Bartlett című tinifilmben, ahol a kissé zűrös címszereplőt alakította, aki a sulija gyógyszerdílere lesz. Úgy fest, idén menthetetlenül sztár lesz belőle: a Terminátor - Megváltás-ban (hazai bemutató: június 4.) még nagyobb szerepe lesz, mint a Star Trek-ben, a fiatal Kyle Reese-t, John Connor apját formálja meg.
thread_title:  Életrajz
Vita:Türk rovásírás

message: Az infobox sablon rejtett (nem szerkeszthető) kódot tartalmaz – aminél fogva nem lehet tudni mi történt a négy kép kollázsával? (Mind a négy kép ott van a Commons-on, tehát a linkelés vonalán történik valami.)
Kérem az ebben a témában játszadozó szerkesztőket, hogy sziveskedjenek ezt az "ellenőrzött" oldalt kijavítani :) –Jozefsu vita 2021. július 2., 11:36 (CEST)
thread_title:  Hiányzó képek
Vita:Anasztaszija Nyikolajevna Romanova orosz nagyhercegnő

message: Ez biztosan valami vicc, mert a szócikk alapján sem menekült meg senki Jekatyerinburgból, és az angol nyevű cikk alapján is 1918-ban meghalt. Akkor hogy lehet, hogy Romániába menekült és 110 éves korában Moszkvában halt meg? Ez valami vicc, vagy valaki szándékosan félre akar vezetni minket? Viktor vita 2012. március 20., 22:22 (CET)
thread_title:  110 éves korában Moszkvában halt meg?
Vita:Protorovás írás

message: Szerintem ennek proto-rovásírásnak kéne lenni. LApankuš→ 2011. június 18., 14:08 (CEST)
Szerintem meg protorovásírásnak. Kérdezzük meg Bennót! --Pagonyfoxhole 2011. június 18., 14:10 (CEST)
Szerintem megegyezhetnénk egy ősrovásírás variációban. Az legalább magyarul van. LApankuš→ 2011. június 18., 14:23 (CEST)
Nekem megfelel. --Pagonyfoxhole 2011. június 18., 14:26 (CEST)
A "protorovás" név abból ered, hogy egy nyelvet vagy egy írást megelőző, rekonstruált nyelvet/írást a "proto-" előnévvel szokták jelölni. Pl. "protobolgár". Én is a tudományos nyelv magyarosítása mellett vagyok, de ebben az esetben egy széleskörűen (kizárólagosan) alkalmazott tudományos szóhasználatról van szó.
Ami a rovás ill. a rovásírás kérdést illeti, itt két különböző vélemény létezik. Az egyik szerint maga a "rovás" szó tartalmazza az "írás"-t, mint fogalmat, a másik szerint nem. Személy szerint nekem mindkettő elfogadható. Azért a "protorovás" szót használtam a "protorovásírás", mivel így rövidebb. A magyar szakkifejezéseknél érdemes törekedni ésszerű keretek között a rövidségre. Az angol nyelvű közleményekben a "Proto-Rovas  script" elnevezést használom.
Mindenesetre most készítek egy "Protorovásírás", egy "Proto-rovásírás", egy "Proto-rovás" és egy "Ősrovásírás" cikket, amiket átirányítok erre, hogy bármelyik alapján meg lehessen találni.--Rovas vita 2011. június 18., 14:45 (CEST)
replies: text: Szerintem rosszredireket fölösleges készíteni, viszont a cikkcím biztos, hogy helytelen helyesírású. --Pagonyfoxhole 2011. június 18., 14:53 (CEST)
Egyelőre a helyesírásról van csak szó. A protorovást elfogadnám, az ősrovást is, de a protorovás írás helyesírásilag nem jó, mert itt a rovásírás előzményéről van szó, nem az írás protorovásáról. LApankuš→ 2011. június 18., 14:51 (CEST)
A "Protorovás" címszóra áttettem.--Rovas vita 2011. június 18., 15:27 (CEST)
thread_title:  Cím 

message: A szócikknek sajnos nincsenek független forrásai. Ez Hosszú Gábor saját kutatása. Ez egy elmélet, nem több. A rovásos szócikk-rajzás meg a Hosszú Gábor baráti körének terméke. --188.157.20.178 (vita) 2011. június 18., 14:33 (CEST)
Minden elmélet valakinek a saját kutatása. És minden elméletre jellemző, hogy aktuálisan éppen mennyire elfogadott. Egy megjelent könyv általában jó forrásnak számít. Ha van róla recenzió vagy elméletütköztetés, azt is be lehet írni, de önmagában nem érv a cikk ellen, hogy valakinek a kutatása. LApankuš→ 2011. június 18., 14:38 (CEST)
A beszóláshoz: ez nekem tökmindegy. Az viszont nem, hogy leírod valakinek a valós nevét, miközben te még csak nem is regisztrálsz. OsvátA Palackposta 2011. június 18., 14:41 (CEST)
thread_title:  Saját kutatás
Vita:2011–2012-es Európa-liga (selejtezők)

message: Valami technikai probléma van ezen a lapon. A lap végén a táblázat helyett összefüggő folyószöveg jelenik meg, de az okát nem tudom. LApankuš→ 2011. december 30., 12:44 (CET)
thread_title:  Technikai probléma
Vita:Aszaló

message: Kisebb javításokra még mindenképpen szükség van: „... mezővárosunk adta.” „Hazánk megszabadult .......... Parasztságunk is...” Ezt a néhány ilyen mondatot át kellene szerkeszteni a Wikipédián megszokott formára. Néhány jelen időben maradt mondatot pedig múlt időbe.– Holdkóros vita 2019. február 28., 05:39 (CET)
thread_title:  A mi kis falunk
Vita:Rovás Atlasz

message: Hiányolom a cikk elejéről a definíciót. Mi ez a „Rovás Atlasz”? Egy könyv? Ha igen, hol jelent meg, ki a kiadója, hol nézhetem meg? Bocs, lehet, hogy hozzáértőknek ez triviális, de énnekem nem világos.
– Malatinszky vita 2011. június 18., 17:59 (CEST)
Teljesen igazad van, köszi a megjegyzést. Ez egy ábra-sorozat, a Heritage of Scribe c. könyvben jelent meg, ott annak egy fejezete. HG --Rovasscript vita 2011. június 18., 21:51 (CEST)

message: A  címen található anyag nem a Rovásatlasz, hanem egy szabványügyi munkaanyag, ami említi a Rovásatlaszt, és már két helyen is említést kap a cikk lábrészében, úgyhogy azt javaslom, harmadszor már ne tegyük bele, különösen ne úgy, mintha az lenne a Rovásatlasz.
– Malatinszky vita 2011. július 11., 16:10 (CEST)
thread_title:  Forrás 

message: A cikkről folytatott törlési megbeszélés ezen a lapon olvasható. Vungadu Lőjetek! Ide lőjetek!  2011. július 18., 23:44 (CEST)
thread_title:  Törlési megbeszélés
Vita:Üdvösség Hirdetői Egyház

message: === Az OTRS mint forrás ===
A cikk gyakorlatilag egy az OTRS-be beküldött anyag rövidített, wikisített változata, így ebben a formában saját kutatás. Meg kell nézni, hogy külső objektív forrásokkal alátámaszthatóak -e a cikkben szereplő információk – jelen pillanatban egyetlen független forrás sincs a cikkben. Nem nagyon érzem a jövőre nézve járható útnak azt, hogy az OTRS-t használjuk cikkek, információk forrásaként. – PallertiRabbit Hole 2016. június 17., 04:59 (CEST)
thread_title: A szöveg forrása

message: A cikk gyakorlatilag egy az OTRS-be beküldött anyag rövidített, wikisített változata, így ebben a formában saját kutatás. Meg kell nézni, hogy külső objektív forrásokkal alátámaszthatóak -e a cikkben szereplő információk – jelen pillanatban egyetlen független forrás sincs a cikkben. Nem nagyon érzem a jövőre nézve járható útnak azt, hogy az OTRS-t használjuk cikkek, információk forrásaként. – PallertiRabbit Hole 2016. június 17., 04:59 (CEST)
thread_title:  Az OTRS mint forrás 

message: Találtam némi forrást, csatoltam is a szócikkhez. 
Ezzel szemben, a jegyzetben említett Faith Christian Fellowship International Church Inc. közösséghez történt csatlakozásnak nem látom nyomát ennél az amerikai szervezetnél, csak a magyarországi egyház állítja. Maga ez az amerikai nonprofit szervezet (adminisztratív okokból) feloszlatásra került. (Lásd https://www.nhcompanyregistry.com/companies/faith-christian-fellowship-international-church-inc/). A magyar csatlakozásról kerestem adatokat, de a 2006-os évről, amikor a csatlakozás történt, nem találtam.
Nem tudom, van-e tanításbéli vagy szervezettörténeti kapcsolat a Hit Gyülekezete egyházzal, de nem lenne felesleges erre kitérni, mert a „Faith Christian Fellowship International Church” és „Faith Church, Hungary” (a Hit Gyülekezete angol neve) eléggé hasonlít, hogy ezt indokolja. – Garamond vita 2023. június 16., 19:17 (CEST)
thread_title:  Részinformáció forrása
Vita:Bebek Imre (erdélyi vajda)

message: A megadott forrás, Markó szerint „Bebek Imre nádor” unokája volt, aki úgy tűnik, nem létező személy. Apja Bebek László, vélhetőeen a királynéi tárnokmester. Ha így van, akkor nagyapja a kislexikon.hu szerint Bebek István (országbíró) volt. Paulus Pontius Crassus vita 2011. június 19., 14:25 (CEST)
thread_title:  Kinek az unokája?